EkBass/fiwiki-20250220-pages-articles huggingface dataset:
Afrosuomalaiset

Afrosuomalaiset ovat suomalaisia, joilla on sukujuuria Saharan eteläpuolisessa Afrikassa. Heitä on asunut Suomessa 1800-luvulta saakka. Vuonna 2009 afrosuomalaisia arvioitiin olevan noin 20 000\. Nimityksen käyttö Suomessa ei ole erityisen yleinen. == Historia == Tiettävästi ensimmäinen Suomen kansalaisuuden saanut afrosuomalainen oli Ambomaalta lähetyssaarnaajien 1880-luvulla mukanaan tuoma Rosa Emilia Clay. Hän työskenteli sittemmin kansakoulun opettajana. 1900-luvun puolella afrosuomalainen Rudolf Prüss oli mukana Suojeluskuntien toiminnassa ja johti talvisodassa hiihtopartiota. Suomalaisten suhtautumista varhaisiin afrosuomalaisiin on kuvailtu lapsekkaaksi uteliaisuudeksi ja ihmetykseksi. Suomalaiset miehet painostivat kuitenkin naisia käyttäytymään siveellisesti ”eksoottisten” tummaihoisten seurassa. Rasismi alkoi kasvaa voimakkaasti somalipakolaisten alkaessa saapua Suomeen 1990-luvun alussa. Suomalaiset skinheadit tekivät hyökkäyksiä afrikkalaisia vastaan, ja etenkin Joensuu nousi tunnetuksi rasismin keskukseksi. Nastolassa poliisin täytyi suojella paikallista vastaanottokeskusta paikallisten väkivallalta suomalaisten syyllistyttyä ammuskeluihin, joukkopahoinpitelyihin ja rasistisen musiikin soittamiseen radiossa. Euroopan unionin perusoikeusviraston vuonna 2018 julkaistua tutkimusta varten haastatelluista afrosuomalaisista 63 prosenttia oli kokenut Suomessa rasistista häirintää, joka oli ilmennyt esimerkiksi loukkaavina eleinä kuten tuijotuksena, kommentteina tai uhkauksina. Lukema oli vertailussa olleista Euroopan unionin valtioista suurin keskiarvon ollessa 30 %. Myös 14 prosenttia afrosuomalaisista kertoi joutuneensa Suomessa ihonvärinsä takia väkivallan uhriksi, seuraavana Irlanti (13 %). Vuoden 2009 arvion mukaan Suomessa asuu arviolta 20 000 afrosuomalaista. Afrosuomalaiset muodostavatkin suuremman vähemmistön kuin esimerkiksi saamelaiset tai romanit. Afrosuomalaisten oma identiteetti vaihtelee: jotkut pitävät itseään suomalaisina, kun taas osalla on kokonaan erillinen identiteetti. == Lähteet == Luokka:Mustat Luokka:Suomen etniset ryhmät
Amelie Blauberg

Ella Amelie Blauberg (s. 28. joulukuuta 1996 Kajaani) on suomalainen televisionäyttelijä. Hän on tullut tunnetuksi Iris Rainion roolista televisiosarjassa Uusi päivä, jossa hän näytteli vuodesta 2013 sarjan loppuun, syksyyn 2018, saakka. Vuodesta 2018 hänet on nähty Syke-sairaalasarjassa lähihoitaja Ainon roolissa. Elokuusta 2019 lähtien Blauberg piti Yhden yön juttuja -podcastia yhdessä Thelma Sibergin ja Hennariikka Laaksolan kanssa. Podcast loppui joulukuussa 2022. Helmikuussa 2023 sama kolmikko aloitti uuden Gaala-nimisen podcastin. == Ura == Lapsuudessaan Blauberg oli mukana harrastajateatterissa. Hän valmistui ylioppilaaksi Lappeenrannan steinerlukiosta vuonna 2016. Sen jälkeen hän pyrki opiskelemaan Tampereen näyttelijäntyön laitokselle ja Teatterikorkeakouluun, muttei tullut kumpaankaan valituksi. Hänen suunnitelmissaan on saada näyttelemisestä itselleen ura. == Yksityiselämä == Blauberg on syntynyt Kajaanissa, mutta muuttanut Lappeenrantaan seitsemänvuotiaana. == Filmografia == Elokuvat Elokuvat Elokuvat Vuosi Elokuva Rooli 2021 Syke-elokuva: Hätätila Aino Tammilehto Televisiosarjat Televisiosarjat Televisiosarjat Vuosi Sarja Rooli 2013–2018 Uusi päivä Iris Rainio 2018 HasBeen Amelie Blauberg 2018– Syke Aino Tammilehto 2023 Kotka 10 nainen baarin ulkopuolella == Lähteet == Luokka:Suomalaiset näyttelijät Luokka:Vuonna 1996 syntyneet Luokka:Elävät henkilöt
Myllymäen Kuljetus

Myllymäen Kuljetus Oy oli suomalainen taksi- ja linja-autoyhtiö. Tammikuussa 2015 Myllymäen Kuljetus ajautui konkurssiin. Yhtiö vastasi myös satojen ikäihmisten ateriakuljetuksista Vantaalla. TC-Kuljetus oli Myllymäen Kuljetus Oy:n aputoiminimi. Myllymäen Kuljetuksen omistaja ja toimitusjohtaja Ossi Myllymäki omisti Myllymäen Kuljetuksen lisäksi myös Isso Oy:n ja Talma Bus Oy:n, joista Isso meni konkurssiin vuonna 2015 ja Talma Bus vuonna 2016. == Lähteet == Luokka:Suomalaiset taksiyhtiöt Luokka:Entiset suomalaiset yritykset Luokka:Entiset suomalaiset linja-autoyhtiöt
Ystävät hämärän jälkeen (vuoden 2010 elokuva)

Ystävät hämärän jälkeen () on vuonna 2010 ensi-iltansa saanut elokuva, jonka on käsikirjoittanut ja ohjannut Matt Reeves. Elokuva perustuu John Ajvide Lindqvistin romaaniin Ystävät hämärän jälkeen vuodelta 2004 sekä siitä vuonna 2008 Ruotsissa tehtyyn ensimmäiseen elokuvasovitukseen, johon Lindqvist itse laati käsikirjoituksen. == Juoni == New Mexicon Los Alamosissa tapahtuu salaperäisiä murhia. Siellä asuva Owen-niminen poika käy koulua, jossa kolme poikaa kiusaa häntä. Owenin naapuriin muuttaa Abby-niminen tyttö isänsä kanssa. Owen tutustuu Abbyyn ja heistä tulee ystäviä, mutta pian Owenille paljastuu että Abby on vampyyri. Abbyn isä murhaa ihmisiä ja antaa heidän verensä Abbylle. Owen on silti Abbyn ystävä ja alkaa seurustella hänen kanssaan. Pian Owenille selviää, että Abbyn isä onkin hänen veljensä, joka on kasvanut aikuiseksi, sillä Abby joutui vampyyrin hyökkäyksen kohteeksi lapsena, mutta hänen veljensä ei. == Näyttelijät == == Aiheesta muualla == * Luokka:Vuoden 2010 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Vampyyrielokuvat Luokka:Elokuvat ystävyydestä
Ragon kansallispuisto

thumb|Kansallispuiston sijainti merkitty luvulla 20 Pohjois-Norjan karttaan. Ragon kansallispuisto () on Sørfoldin kunnassa Norjassa sijaitseva kansallispuisto. Puiston koko on 171 neliökilometriä, ja se on perustettu vuonna 1971. Puisto rajautuu idässä Ruotsin Padjelantan kansallispuistoon. Nämä yhdessä Sarekin ja Stora Sjöfalletin alueiden kanssa muodostavat yhtenäisen 5 400 neliökilometrin suojelualueen. Brittiläinen lehti The Guardian valitsi Ragon yhdeksi Euroopan parhaista kansallispuistoista.Oletko käynyt täällä? Ilta-Sanomat 31.3.2015. Viitattu 1.4.2015. Kansallispuistoon pääsee ajamalla E6-tietä noin 10 kilometriä Straumenin kylästä pohjoiseen päin ja kääntymällä sieltä Laksholiin johtavalle tielle numero Fv617. == Lähteet == == Aiheesta muualla == * Ragon jylhä kansallispuisto. Retkipaikka.fi. Viitattu 1.4.2015. Luokka:Norjan vuoristot Luokka:Norjan kansallispuistot Luokka:Norjan retkeilyalueet Luokka:Sørfold
Charles Richard Nelson Burrows

Charles Richard (Rich) Nelson Burrows (1851–1936) oli brittiläinen hyönteistieteilijä ja pappi. == Elämäkerta == Burrows oli kotoisin varakkaasta perheestä, vaikkakaan hän ei päässyt oikeudellisista syistä hyötymään rahoista kuin vasta vanhemmalla iällään. Burrowsin terveys oli lapsena hyvin heikko, eikä hän voinut käydä koulua normaalisti. Lapsena hän myös oli omien sanojensa mukaan lyhyen aikaa jopa näkökyvytön. Hänen setänsä rahoitti sairauksista huolimatta nuoren Burrowsin matkan Nataliin, Etelä-Afrikkaan. Jo ennen lähtöään Burrows oli kiinnostunut hyönteisistä ja Etelä-Afrikassa hän jatkoi harrastustaan keräämällä näytteitä British Museumille. Burrowsin Natalissa viettäminä vuosina 1873–1875 myös hänen terveytensä parani. Palattuaan takaisin Britanniaan Burrows toimi jonkin aikaa papin apulaisena Kaakkois- Lontoossa, minkä jälkeen hän siirtyi papiksi Rainhamiin Essexiin. Rainhamista Burrows siirtyi vuonna 1897 Muckingiin, jossa hän toimi virassa vuoteen 1934 asti. Seurakunnassaan hän oli erittäin suosittu. Burrows ei koskaan mennyt naimisiin, mutta hän piti paljon lapsista. Burrows kuoli 85 vuoden iässä sairastettuaan sitä ennen pitkään reumaa, joka oli tehnyt hänet lähes liikuntakyvyttömäksi. == Tieteellinen ura == Papinuransa ohella Burrows keräsi ja tutki perhosia koko Essexin aikanaan. Burrows oli taitava mikroskopoija ja Royal Entomological Society of Londonin jäsen. Sen vuoksi hän kirjoitti seuran lehteen useita artikkeleita perhosten sukupuolielinten rakenteesta sekä niiden käytöstä lajien tunnistuksessa. Tutkimustensa avulla Burrows myös pystyi selvittämään joitakin kiisteltyjä lajien määrityksiä. Burrows oli erinomainen piirtäjä, ja hänen tekemänsä genitaalikuvat olivat avainasemassa F. N. Piercen teossarjassa Genitalia of the British Lepidoptera. Tutkimustensa ohella Burrows keräsi erittäin laajan perhoskokoelman, joka siirtyi muiden tutkijoiden käyttöön hänen kuoltuaan. Burrowsin mukaan on myös nimetty ainakin yksi perhonen, yökkönen Tatorinia burrowsii Butler, 1875, nykyiseltä nimeltään Tatorinia fumipennis (Felder & Rogenhofer, 1874) == Lähteet == Luokka:Brittiläiset papit Luokka:Brittiläiset entomologit Luokka:Vuonna 1851 syntyneet Luokka:Vuonna 1936 kuolleet
Sarveiskalvoimplantti

Sarveiskalvoimplantti on sarveiskalvon sisäinen istute tai implantti, joka asetetetaan kirurgisesti silmän sarveiskalvon kerrosten väliin, tarkoituksena hoitaa jotakin näkemisen ongelmaa, kuten ikänäköä tai keratoconusta. Ikänäön suhteen onnistunut toimenpide vähentää riippuvuutta lukulaseista ja helpottaa arkiaskareita, kuten lukemista. Konseptin kehitti silmäkirurgi José Barraquer vuonna 1949 lasisten implanttien kanssa, ja siitä kehitys on kulkenut akryyleihin, hydrogeelipolymeereihin ja muihin bioyhteensopiviin materiaaleihin, jotka eivät aiheuta hylkimisreaktiota. Aiempien vuosikymmenten istutteet aiheuttivat ongelmia, kuten sarveiskalvon samentumia, ohentumia ja sulamisia. Nykyteknologia on parantunut niin, että uudet istutteet ovat ohuempia ja asettuvat paremmin silmään. Lisäksi 2000-luvulla yleistynyt uudempi femtolaser-teknologia mahdollistaa tarkat taskut tai lamellit, joihin istute voidaan asettaa. Luokka:Silmät Luokka:Implantit
Filip Adamski

Filip Kamil Adamski (s. 5. tammikuuta 1983 Wrocław) on puolalaissyntyinen saksalainen soutaja ja olympiavoittaja. 189 senttimetriä pitkä ja 87 kilogrammaa painava Adamski edustaa Mannheimer RG Badeniahttp://www.sports- reference.com/olympics/athletes/ad/filip-adamski-1.html . == Ura == Adamski voitti kahdeksikon olympiakultaa vuoden 2012 kesäolympialaisista Lontoosta. Vuoden 2008 kesäolympialaisissa Pekingissä Adamski oli mukana perämiehettömässä nelosessa ollen siinä kuudes. MM-kilpailuista Adamski on saavuttanut kultaa kahdeksikosta vuodelta 2009, hopeaa nelosesta vuodelta 2006 ja pronssia kaksikosta vuodelta 2010. == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1983 syntyneet Luokka:Elävät henkilöt
Pihlajaveden kirkko

Pihlajaveden kirkko tai Pihlajaveden uusi kirkko on Keuruun Pihlajavedellä sijaitseva Lauri Heikki Kuorikosken Intendentinkonttorissa Ludvig Isak Lindqvistin ja Ernst Lohrmannin laatimien piirustusten mukaan 1871 rakentama puinen päätytornillinen tasavartinen ristikirkko. Kuorikoski muokkasi piirustuksia rakentamisen aikana merkittävästi. Kirkon pinta-ala on 366 neliömetriä, ja siinä on istumapaikkoja 530 hengelle. Kuoripäädystä erkanee runkohuonetta matalampi sakasti, sisäkatteena ovat sakaroissa puiset taitekatot ja ristikeskustassa matala kartiokupu. Tyyliltään kirkko edustaa siirtymää empiretyylistä uusgotiikkaan. Kirkon torni on kaksinivelinen, kellot ovat vuosilta 1781, 1802 ja 1887. Kirkon alkuperäiset 14-äänikertaiset urut valmisti Kangasalan urkutehdas 1916, niitä laajennettiin 16-äänikertaisiksi ja uudistettiin 1965. Nykyisin kirkossa on digitaaliurut. Alttaritaulun Ristiinnaulittu on maalannut Amanda Kjellberg 1881. Kirkossa olevan lasimaalauksen on tehnyt Jorma Oikari 1998. == Lähteet == Kirkko Luokka:Keuruun kirkot Luokka:Suomen puiset ristikirkot Luokka:Ludvig Isak Lindqvistin suunnittelemat rakennukset Luokka:Suomen 1870-luvulla rakennetut kirkot
Nevin Galmarini

Nevin Galmarini (s. 4. joulukuuta 1986 Sissach) on sveitsiläinen lumilautailija ja olympiamitalisti. 172 senttimetriä pitkä ja 74 kilogrammaa painava Galmarini edustaa SG Pro Teamiahttp://www.sports- reference.com/olympics/athletes/ga/nevin-galmarini-1.html . Hän kilpailee paripujotteluissa. == Arvokilpailut == Galmarini saavutti olympiahopeaa parisuurpujottelusta vuoden 2014 talviolympialaisista Sotšista. Hän oli samoissa kisoissa parierikoispujottelun seitsemäs. Vuoden 2010 talviolympialaisissa Vancouverissa Galmarini oli parisuurpujottelun 17:s. MM- kilpailuihin Galmarini on osallistunut neljästi, parhaana sijoituksenaan vuoden 2013 kilpailuiden kahdeksas sija parierikoispujottelusta. Galmarini voitti pronssia vuoden 2011 talviuniversiadeista Erzurumista parisuurpujottelusta. == Maailmancup == Galmarini debytoi lumilautailun maailmancupissa joulukuussa 2006. Hänen paras sijoituksensa maailmancupin osakilpailussa on toinen sija Moskovan parierikoispujottelusta helmikuulta 2013. Kolmas hän on ollut kolmesti (tilanne 19.12.2015). == Lähteet == Luokka:Sveitsiläiset lumilautailijat Luokka:Sveitsiläiset olympiamitalistit Luokka:Vuonna 1986 syntyneet Luokka:Elävät henkilöt
Protophasma

Protophasma on sukupuuttoon kuollut myöhäisellä kivihiilikaudella nykyisen Ranskan alueella elänyt hyönteissuku. Sukuun kuuluvan P. dumasii -lajin etusiipien siipisuonien rakenne kertoo sen kuuluvan kladiin Archaeorthoptera, mutta takasiipien anatomia on samantyyppinen kuin torakoilla (Blattodea), mikä viittaisi torakoiden olevan sukua Archaeorthopteralle. Protophasma ja sen heimo ovat todennäköisesti eronneet varhain omaksi kehityslinjakseen Archaeorthopteran historian aikana ja saattoivat olla jäänteitä varhaisemmalta ajalta myöhäisellä kivihiilikaudella. Kuva:Titanophasma and Protophasma.jpg|Rekonstruktio lajeista Titanophasma fayoli ja Protophasma dumasii == Lähteet == Luokka:Esihistorialliset selkärangattomat Luokka:Siipikantaiset
Tunhamn

Tunhamn on saari ja kylä Hiittisten saaristossa Kemiönsaaren kunnassa. Nimitystä Tunhamn käytetään myös saarta ympäröivästä pienestä saariryhmästä. Tunhamn on syrjäisimpiä Kemiönsaaren asuttuja paikkoja. Se sijaitsee Saaristomeren kansallispuiston sisällä aivan Paraisten rajan tuntumassa. Nykyään Tunhamnin kylässä asuu seitsemän henkeä, jotka ovat sukua keskenään. Yhteysalus m/s Stella kulkee säännöllisesti saarelle Kasnäsistä. Perimätiedon mukaan saari on ollut yksi katolisen kirkon omistamista levähdyspaikoista. Tunhamn on ollut pysyvästi asuttuna vähintään 400 vuotta, ja se on ollut saman suvun asuttamana viimeiset 270 vuotta. Kylän vanhin säilynyt rakennus on ranta-aitta 1770-luvulta. Nykyisin saarella on vierasvenesatama, pieni myymälä ja lammasfarmi. Saaren asukkaat saavat osan elannostaan matkailusta. Saaren asutus on keskittynyt sen pohjoisosaan Hemvikenin rannalle. Saari on pääasiassa kallioinen ja kasvillisuutta on harvakseltaan. Tasaiset alueet on muutettu niityiksi. Saarella on myös kaksi vapaa-ajan asuntoa. ==Lähteet== Luokka:Hiittisten kylät Luokka:Kemiönsaaren saaret
Porto Sant’Elpidio

Porto Sant’Elpidio on kunta Italiassa Marchen alueella olevassa Fermon maakunnassa. Kunta sijaitsee Adrianmeren rannalla, ja sen tärkein nähtävyys on seitsemän kilometriä pitkä rantakatu.Gazzetta Tirreno-Adriatico speciali ==Aiheesta muualla== ==Lähteet== Luokka:Fermon maakunnan kunnat
Yellen

Yellen voi tarkoittaa: * Jack Yellen (1892–1991), yhdysvaltalainen lauluntekijä * Janet Yellen (s. 1946), yhdysvaltalainen taloustieteilijä ja Yhdysvaltain keskuspankin pääjohtaja.
Jürgen Damm

Jürgen Damm Rascón (s. 7. marraskuuta 1992 Tuxpan) on saksalaiset sukujuuret omaava meksikolainen jalkapalloilija, joka edustaa Primera División de Méxicossa pelaavaa Tigres de la UANLia. Oikeajalkainen Damm on pelipaikaltaan oikea laitahyökkääjähttp://www.transfermarkt.co.uk/jurgen- damm/profil/spieler/221735#subnavi. Hän kuuluu myös Meksikon jalkapallomaajoukkueeseen. == Seurajoukkueura == Damm aloitti uransa Primera División de Méxicon Estudiantes Tecosissa, joka putosi kuitenkin kaudeksi 2012–2013 Meksikon toiseksi korkeimmalle sarjatasolle. Yhteensä Damm pelasi seurassa 20 ottelua onnistumatta maalinteossa. Heinäkuussa 2013 Damm siirtyi lainasopimuksella Meksikon pääsarjan CF Pachucaan. Kaudella 2013–2014 hän pelasi sarjan jokaisessa pelissä. Heinäkuussa 2014 Pachuca osti Dammin itselleen. Damm on pelannut seuran paidassa myös CONCACAF Champions Leaguessahttp://www.transfermarkt.co.uk/jurgen- damm/leistungsdatenverein/spieler/221735. == Maajoukkueura == Damm valitsi maajoukkueekseen Saksan sijasta Meksikon. Hän debytoi Meksikon jalkapallomaajoukkueessa maaliskuussa 2015 ystävyysottelussa Ecuadoria vastaan tultuaan vaihdosta kentällehttp://www.national-football- teams.com/player/58847/Jurgen_Damm.html. == Muuta == Damm olisi voinut valita maajoukkueekseen myös Saksan, sillä hänen isoisänsä on syntynyt siellä. Dammin nimi on myös saksalaisperäinen. Jürgen Dammin yksi suurista vahvuuksista on nopeus. Maaliskuussa 2015 tehdyssä meksikolaistutkimuksessa selvisi, että Damm kuljettaa palloa 35,23 kilometrin tuntivauhtiahttp://www.iltasanomat.fi/jalkapallo/art-1427801369563.html . Nopeampi on ainoastaan Real Madridin Gareth Bale. == Lähteet == Luokka:Meksikolaiset jalkapalloilijat Luokka:Vuonna 1992 syntyneet Luokka:Elävät henkilöt
Clarence Johnson

Clarence Leonard "Kelly" Johnson (27. helmikuuta 1910 – 21. joulukuuta 1990) oli yhdysvaltalainen Lockheedin lentokonesuunnittelija. Hän johti Skunk Works- osastoa, joka suunnitteli ja valmisti huippusalaisia tiedustelulentokoneita Yhdysvaltain ilmavoimille. Useilla hänen suunnittelemistaan koneista rikottiin aiempia huippunopeus- ja lentokorkeusennätyksiä.http://www.airspacemag.com/history-of-flight/head- skunk-5960121/?no-ist=&page;=4 (Viitattu 2.4.2015) Merkittävimpiä hänen suunnittelemiaan lentokoneita ovat olleet P-38 Lightning, P-80 Shooting Star http://www.wvi.com/~sr71webmaster/kelly1.htm (Viitattu 1.4.2015) , F-104 Starfighter, Lockheed U-2 sekä SR-71 Blackbird, joita kaikkia on käytetty tiedustelukäyttöön, sekä ne kaikki ovat kyenneet saavuttamaan merkittävän suuren lakikorkeuden (P-38: 13 100 m, P/F-80: 14 000 m - muut enemmän kuin 20 km, yli 25 km ja jopa lähes 30 km). Näitä koneita on käytetty myös NASA:lla yläilmakehään ja avaruuteen liittyneissä tutkimuksissa. Wings, Vol. 33, February 2004 No.2 (s.28-43) == Lähteet == == Aiheesta muualla == *http://www.airspacemag.com/history-of-flight/head-skunk-5960121/?no-ist *http://www.lockheedmartin.com/us/100years/stories/johnson.html *http://www.britannica.com/EBchecked/topic/305355/Kelly-Johnson *http://www.stqry.com/v/The-Clarence-%22Kelly%22-Johnson- Collection/i_9d88f4ac1bba8c6a0d9d2934774067cf Luokka:Yhdysvaltalaiset lentokonesuunnittelijat Luokka:Vuonna 1910 syntyneet Luokka:Vuonna 1990 kuolleet Luokka:Lockheed Martin
Louisa Chirico

Louisa Chirico (s. 16. toukokuuta 1996 Morristown, New Jersey) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 58 lokakuussa 2016. Junioreiden maailmanlistalla hän oli sijalla kuusi syyskuussa 2013. Chirico on voittanut neljä ITF-turnausta kaksinpelissä ja kaksi nelinpelissä. Chirico pääsi välieriin Grand Slam -turnauksissa junioreiden kaksinpelissä sekä Ranskan avoimissa että Wimbledonissa vuonna 2013. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1996 syntyneet Luokka:Elävät henkilöt
Ten Fu Group

Ten Fu Group tai Tenfu Group on keskisuuri, erityisesti Kiinassa ja Taiwanilla toimiva teealan konserniyritys. Se on pyrkinyt laajentumaan merkittävästi 2010-luvulla ja hankkinut laajentumiselleen rahoitusta esimerkiksi osakeannilla. Konsernin liikevaihto oli vuoden 2011 ensimmäisellä puoliskolla 132 miljoonaa dollaria. Konsernin perusti vuonna 1953 Lee Rie Ho Taiwanilla, jonne hän loi Ten Ren Tea -nimellä kulkevan teehuoneketjun. Nyttemmin konsernin omistus on järjestetty osin muun muassa Hongkongin pörssissä noteeratun, Caymansaarille rekisteröidyn holdingyhtiön avulla. Yritysryppääseen kuuluva Ten Fu's Tea Ltd. on Kiinan suurimpia teealan yrityksiä ja pörssiyhtiö, jolla on yli tuhat myymälää. Ten Ren Tea on puolestaan konserniin kuuluva, Taiwanin Taipeihin rekisteröity pörssiyritys ja maailmanlaajuisesti toimiva teetalo, jolla on teemyymälä-teehuone-kahviloita muun muassa Taiwanissa, Japanissa, Australiassa, Yhdysvalloissa ja Kanadassa. Ten Fu Tenmax on puolestaan konsernin terveydenhoito-, ihonhoito- ja itsehoitotuotteita valmistava, Kiinassa kotipaikkaansa pitävä tytäryhtiö, jonka tuotannossa tee on vain yksi raaka-aine. Konsernin teebrandeja ovat esimerkiksi Kiinan markkinoilla käytetyt Tenfu, Ten Xin, Dan Feng ja Uncle Lee. == Lähteet== ==Aiheesta muualla== * Tenfu (06868.HK) Announces Rapidly Expanding Tea Drinks Brand "Funnew Spot" via Franchise Mode (2014) (finanznachrichten.de) * Ten Fu Tea may raise around $300 million in IPO (2014) (tenfutenmax.com.133.host.vjzb.net) * Tenfu (Cayman) Holdings Company Limited: Connected transaction – Acquisition of Xiamen TenFu (pdf, lehdistötiedote yritysjärjestelystä, 2014) (tenfu.com) Luokka:Teetalot Luokka:Kiinalaiset yritykset Luokka:Taiwanilaiset yritykset
Louis Beethoven Prout

Louis Beethoven Prout (1864 – 31. joulukuuta 1943) oli brittiläinen hyönteistieteilijä ja musiikkitieteilijä. Prout oli aikansa suurimpia mittariperhosten (Geometridae) tutkijoita. Hän muun muassa kirjoitti näitä perhosia käsittelevät osuudet aikansa kahteen merkittävään teokseen: Philogène Wytsmanin teokseen Genera Insectorum ja Adalbert Seitzin Macrolepidoptera of the World -teokseen. Lisäksi Prout julkaisi useita tieteellisiä artikkeleita. Aikalaiset pitivät erityisesti hänen hyönteistieteellisen kirjallisuuden tuntemustaan erittäin vaikuttavana. Gregor Mendelin havaintojen saaman julkisuuden myötä Prout kiinnostui myös genetiikasta ja rinnakkaisevoluutiosta. Prout lahjoitti perhoskokoelmansa British Museumille ennen kuolemaansa. Prout oli taitava pianisti ja muusikko. Hänen isänsä oli säveltäjä Ebenezer Prout. == Lähteet == Luokka:Brittiläiset entomologit Luokka:Brittiläiset musiikkitieteilijät Luokka:Vuonna 1864 syntyneet Luokka:Vuonna 1943 kuolleet
Archaeorthoptera

Archaeorthoptera on siipikantaisten hyönteisten kladi, johon kuuluvat Suorasiipiset (Orthoptera) ja sukupuuttoon kuolleet lahkot Titanoptera ja Caloneurodea. Archaeorthopteran jäsenet ovat läheisempää sukua suorasiipisille kuin muille nykyisille hyönteisille. == Lähteet == Luokka:Siipikantaiset
Eustonin rautatieasema

Eustonin rautatieasema on Network Railin hallinnoima rautatieasema Lontoossa Yhdistyneessä kuningaskunnassa. Eustonin asema oli Lontoon ensimmäinen asema, josta oli liikennettä muihin kaupunkeihin. Se valmistui vuonna 1837. Kun länsirannikolle kulkeva päärata sähköistettiin 1960-luvulla, Eustonin asema uusittiin täysin. Vuonna 2013 asemaa käytti noin 80 miljoonaa matkustajaa. Se on edelleen 1960-luvun asussaan ja kaipaa kunnostusta ja laajennusta. == High Speed 2 -projekti == Eustonista on suunniteltu High Speed 2 (HS2) -luotijunayhteyden pääteasemaa. Asemalle suunniteltiin rakennettavaksi 11 uutta laituria HS2:n käyttöön, mutta lukua alennettiin myöhemmin kustannussyistä kuuteen. Aseman uudistuksia ei todennäköisesti saada valmiiksi ilman yksityisen sektorin rahoitusta. Mikäli näin käy, HS2:n pääteasemaksi Lontoossa tulee Old Oak Commonin rautatieasema. ==Lähteet== Luokka:Camdenin rakennukset ja rakennelmat Luokka:Lontoon rautatieliikennepaikat Luokka:London Overgroundin asemat
Tobias Sana

Tobias Tigjani Sana (s. 11. heinäkuuta 1989 Göteborg) on ruotsalainen jalkapalloilija, pelipaikaltaan vasen laitalinkki. Hän edustaa kaudella 2020 Ruotsin pääsarjassa Allsvenskanissa pelaavaa IFK Göteborgia.Tobias Sana National Football Teams -sivustolla Sanalla on myös Burkina Fason kansalaisuus. Sana edusti juniorina Marieholms BoIK:ta ja Västra Frölunda IF:ää.Tobias Sana Transfermarkt-sivustolla Ensimmäiset aikuisten sarjaottelunsa hän pelasi kaudella 2007 1. divisioonan Qviding FIF:ssä. Sana siirtyi Ruotsin pääsarjatasolle IFK Göteborgiin kaudeksi 2009, josta osan hän pelasi lainalla edellisessä seurassaan Qvidingissä. Elokuussa 2012 IFK Göteborg myi Sanan Alankomaiden pääsarjassa Eredivisiessä pelaavaan Ajaxiin. Ajaxissa Sana voitti Alankomaiden-mestaruuden kahdella ensimmäisellä kaudellaan. Kaudella 2012–2013 hän edusti seuraa 13 sarjaottelussa, mutta kaudella 2013–2014 vain neljässä edustaen enimmäkseen toisella sarjatasolla Jupiler Leaguessa pelannutta kakkosjoukkuetta Jong Ajaxia. Kauden 2014–2015 syyspuoliskolla Sana ei pelannut sarjaotteluita kummassakaan joukkueessa, ja siirtyi talven siirtoikkunassa Ruotsin pääsarjan Malmö FF:ään. Pelattuaan Tanskassa AGF:ssä kaudet 2017-2019 hän palasi kotikaupunkiinsa ja IFK Göteborgiin. Ruotsin A-maajoukkueessa Sana teki ensiesiintymisensä vuonna 2012. == Saavutukset == Tobias Sana Soccerway-sivustolla IFK Göteborg: * Ruotsin supercupin toinen sija: 2009, 2010 Ajax: * Eredivisien voitto: 2012–2013, 2013–2014 * KNVB-cupin toinen sija: 2013–2014 * Alankomaiden supercupin voitto 2013; toinen sija 2012, 2014 == Lähteet == Luokka:Ruotsalaiset jalkapalloilijat Luokka:Vuonna 1989 syntyneet Luokka:Elävät henkilöt
Tappavan hiljainen rivarinpätkä (albumi)

Tappavan hiljainen rivarinpätkä on laulaja Arttu Wiskarin toinen albumi. Se julkaistiin 12. huhtikuuta 2013. Albumin introssa Vexi Salmi lausuu sanat: "Hyvä Suomen kansa, Arttu Wiskari yhtyeineen." Albumi ylsi ensimmäisellä listaviikollaan Suomen virallisen listan sijalle 7. == Kappaleet == # # # # # # # # # # # == Arvostelut == * Keskisuomalainen: ristiriitainenKeskisuomalainen == Lähteet == Luokka:Vuoden 2013 albumit Luokka:Arttu Wiskarin albumit
Sirpaleet (Arttu Wiskarin albumi)

Sirpaleet on laulaja Arttu Wiskarin kolmas albumi. Se julkaistiin 10. lokakuuta 2014. Albumin introssa Remu Aaltonen lausuu sanat: "Kansalaiset, medborgare! Wiskari ja siit sit lähti! Menoks vaan!" == Kappaleet== # # # # # # # # # # # == Arviot == * Rumba: Rumba * Soundi: Soundi == Aiheesta muualla == * Sirpaleet discogs.com -sivustolla == Lähteet == Luokka:Vuoden 2014 albumit Luokka:Arttu Wiskarin albumit
Emma Morano

Emma Martina Luigia Morano (29. marraskuuta 1899 – 15. huhtikuuta 2017) oli italialainen nainen, joka oli maailman vanhin ihminen 337 päivän ajan kuolemaansa saakka. Samalla Morano oli viimeinen elänyt tiettävästi 1800-luvulla syntynyt henkilö. Morano on myös kaikkien aikojen kolmanneksi vanhimmaksi todistettavasti elänyt eurooppalainen, vanhimmaksi elänyt italialainen ja kuudes henkilö maailmassa, joka on saavuttanut vähintään 117 vuoden iän. Morano on tällä hetkellä tiettävästi yhdeksänneksi vanhimmaksi koskaan elänyt henkilö. Morano oli kotoisin Piemonten alueelta. Hänen vanhempansa olivat Giovanni Morano ja Matilde Bresciani, ja hän oli kahdeksanlapsisen perheen vanhin lapsi. Perheessä on muutoinkin esiintynyt pitkäikäisyyttä, sillä hänen äitinsä ja osa sisaristaan saavuttivat 90 vuoden iän ja sisar Angela Morano eli 102-vuotiaaksi. Salaisuudeksi pitkään ikäänsä Morano kertoi, että hän ei käyttänyt päihteitä, söi kolme kananmunaa päivässä ja suhtautui tulevaisuuteen positiivisesti. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet italialaiset Luokka:Vuonna 1899 syntyneet Luokka:Vuonna 2017 kuolleet
Taunting Tin Bells Through the Mammal Void

__NOTOC__ Taunting Tin Bells Through the Mammal Void on vuonna 2002 ilmestynyt Moon Fog Prophetin kuudes studioalbumi. Jo vuonna 1999 äänitetty levy sisältää musiikkia Mika Rätön kirjoittamasta näytelmästä Pilkkaavat tinakellot – operaali moraalittomuuden ruhtinaasta, jota Teatteri Moderni Kanuuna esitti Porissa ja Tampereella vuosina 2000–2001. Näytelmän ensi-ilta oli kesäkuussa 2000 Porin teatterinuorten tiloissa kulttuuritalo Annankatu 6:ssa ja myöhemmin sitä esitettiin vielä neljä kertaa Tampereen Teatteri Telakalla tammikuussa 2001.Drama Kuusumun Profeetta. Viitattu 2.4.2015. Italialaisen Mellow Recordsin julkaiseman albumin ilmestyessä lokakuussa 2002, Moon Fog Prophet oli jo muuttanut nimensä muotoon Kuusumun Profeetta ja tehnyt kaksi suomenkielistä levyä.History of the Prophet Kuusumun Profeetta. Viitattu 2.4.2015. Albumin kannen ovat suunnitelleet Herra Ylppö ja Jussi Lehtisalo. == Kappaleet == # # # # # # # # # ##I Majesty of the Town Hall ##II The Clambering ##III Windy Threshold ##IV The Fulfillment # # == Muusikot == ;Kuusumun Profeetta * Mika Rättö – laulu, kosketinsoittimet * Teemu Majaluoma – kitara, laulu * Mikko I. Elo – basso * Veli Nuorsaari – rummut ;Vierailijat * Maija Elo * Teemu Elo * Daniel Finley == Lähteet == *MOON FOG PROPHET: TAUNTING TIN BELLS THROUGH THE MAMMAL VOID Finnmusic. ===Viitteet=== Luokka:Kuusumun Profeetan albumit Luokka:Vuoden 2002 albumit
Quicksilver (albumi)

Quicksilver on Quicksilver Messenger Servicen albumi, joka julkaistiin vuonna 1971 levymerkillä Capitol Records. == Kappaleet == Kaikki kappaleet säv. Dino Valenti jollei toisin mainita. === A-puoli === # # # # # === B-puoli === # * # # # == Kokoonpano == * Dino Valenti – laulu, kitara, huilu, lyömäsoittimet * Gary Duncan – laulu, kitara * Mark Ryan – basso * Greg Elmore – rummut, lyömäsoittimet * Chuck Steaks – piano, urut == Arviot == * Allmusic: Allmusic review == Aiheesta muualla == * Quicksilver discogs.com -sivustolla == Lähteet == Luokka:Vuoden 1971 albumit Luokka:Quicksilver Messenger Servicen albumit
Pohjoismaiden neuvoston lasten- ja nuortenkirjallisuuspalkinto

Pohjoismaiden neuvoston lasten- ja nuortenkirjallisuuspalkinto on vuosittain lasten- tai nuortenkirjalle jaettava palkinto. Palkinnon myöntää Pohjoismaiden neuvosto, ja vaatimuksena on, että teos on kirjoitettu jollakin Pohjoismaiden kielistä. Palkinto jaettiin ensimmäisen kerran vuonna 2013. Palkinnon arvo on 300 000 Tanskan kruunua eli noin 40 300 euroa. Palkinto jaetaan vuotuisen Pohjoismaiden neuvoston istunnon yhteydessä. == Palkitut == Vuosi Kirjailija Kuvittaja Teos Maa Suomen ehdokkaat 2013 Seita Vuorela Jani Ikonen Karikko Suomi Minna Lindeberg & Linda Bondestam (kuvitus): Aimo ja Unto 2014 Håkon Øvreås Øyvind Torseter Brune Norja Ville Tietäväinen & Aino Tietäväinen: Vain pahaa unta Annika Sandelin & Karoliina Pertamo (kuvitus): Råttan Bettan och masken Baudelaire (suom. Baudeliero ja Mette-rotta) 2015 Jakob Wegelius Mördarens apa (suom. Merten gorilla) Ruotsi Marjatta Levanto & Julia Vuori (kuvitus): Leonardo oikealta vasemmalle Maria Turtschaninoff: Maresi 2016 Arnar Már Arngrimsson Sølvi, sagaen om et ungt menneske Islanti Tomi Kontio & Elina Warsta (kuvitus): Koira nimeltään Kissa Sanna Tahvanainen & Jenny Lucander (kuvitus): Dröm om drakar (suom. Lohikäärmeunia) 2017 Ulf Stark Linda Bondestam Djur som ingen sett utom vi (suom. Ennen näkymättömiä eläimiä) Ruotsi/Suomi Minna Lindeberg ja Jenny Lucander (kuv.): Vildare, värre, Smilodon Inka Nousiainen ja Satu Kettunen (kuv.): Yökirja 2018 Bárður Oskarsson Træið Färsaaret Magdalena Hai & Teemu Juhani (kuv.): Kurnivamahainen kissa Karin Erlandsson: Pärlfiskaren (suom. Helmenkalastaja) 2019 Kristin Roskifte Alle sammen teller Norja Maria Turtschaninoff: Breven från Maresi (suom. Maresin voima) Marika Maijala: Ruusun matka 2020 Jens Mattsson Jenny Lucander Vi är lajon! Ruotsi/Suomi Veera Salmi & Matti Pikkujämsä: Sorsa Aaltonen ja lentämisen oireet Karin Erlandsson: Segraren (suom. Kukistaja) 2021 Elin Persson De afghanska sönerna Ruotsi Linda Bondestam: Mitt bottenliv – av en ensam axolotl (suom. Elämäni pohjalla – yksinäisen aksolotlin tarina) Siiri Enoranta: Kesämyrsky 2022 Nora Dåsnes Ubesvart anrop Norja Malin Kivelä, Martin Glaz Serup, Linda Bondestam: Om du möter en björn (suom. Jos kohtaat karhun) Riina Katajavuori ja Martin Baltscheit: Oravien sota 2023 Rán Flygenring Eldgos Islanti Sofia Chanfreau & Amanda Chanfreau: Giraffens hjärta är ovanligt stort (suom. Kirahvin sydän on tavattoman suuri) Maija Hurme: Kaikki löytämäni viimeiset / Alla mina sista Ellen Strömberg: Vi ska ju bara cykla förbi (suom. Mehän vaan mennään siitä ohi) 2024 Jakob Martin Strid Den fantastiske bus Tanska Laura Lähteenmäki: Laske salaa kymmeneen Malin Klingenberg & Maria Sann (kuv.): Skelettet (suom. Luuranko) ==Lähteet== Luokka:Pohjoismaiden neuvoston palkinnot Luokka:Lasten- ja nuortenkirjallisuuspalkinnot
Comin’ Thru

Comin’ Thru on Quicksilver Messenger Servicen albumi, joka julkaistiin vuonna 1972 levymerkillä Capitol Records. == Kappaleet == === A-puoli === # # # # === B-puoli === # * # # == Kokoonpano == * Dino Valenti – laulu, kitara, conga * Gary Duncan – laulu, kitara * Mark Ryan – basso * Greg Elmore – rummut * Chuck Steaks – urut === Sessiomuusikot === * Ken Balzell – trumpetti * Dalton Smith – trumpetti * Bud Brisbois – trumpetti * Pat O'Hara – pasuuna * Charles C. Loper – pasuuna * Sonny Lewis – saksofoni * Donald Menza – saksofoni == Arviot == * Allmusic: Allmusic review == Aiheesta muualla == * Comin' Thru discogs.com -sivustolla == Lähteet == Luokka:Vuoden 1972 albumit Luokka:Quicksilver Messenger Servicen albumit
Dani

Dani (29. joulukuuta 2007 – 29. lokakuuta 2020) oli Suomen tullin huumekoira. Rodultaan Dani oli labradorinnoutaja. Dani on esiintynyt tv-sarjoissa Suomen Tulli, Lentokenttä ja elokuvassa 8-pallo. Vuonna 2012 Dani palkittiin Kennelliiton Sankarikoira-tittelillä. Dani teki 1000. huumelöytönsä huhtikuussa 2015. Dani jäi eläkkeelle helmikuussa 2017 kahdeksan palvelusvuoden jälkeen. Kaikkiaan huumelöytöjä uralla tuli yli 1 900 eli enemmän kuin millään muulla Tullin palveluksessa olleella koiralla. Elokuussa 2017 Danille myönnettiin Irti Huumeista ry:n Oma pää – Pääoma -palkinto ennaltaehkäisevästä huumetyöstä. Dani kuoli lokakuussa 2020. == Lähteet == Luokka:Kuuluisat koirat Luokka:Suomen tulli
Solid Silver

Solid Silver on Quicksilver Messenger Servicen albumi, joka julkaistiin vuonna 1975 levymerkillä Capitol Records. == Kappaleet == === A-puoli === # # # # # === B-puoli === # * # # # # == Kokoonpano == * Dino Valenti – laulu, kitara, conga * Gary Duncan – laulu, kitara, pedal steel guitar * David Freiberg – laulu, basso * Greg Elmore – rummut * John Cipollina – laulu, kitara, havaijinkitara === Sessiomuusikot === * Nicky Hopkins – piano * Pete Sears – piano * Michael Lewis – piano, urut, syntetisaattori * Skip Olson – basso * Mario Cipollina – basso * Kathi McDonald – laulu == Arviot == * Allmusic: Allmusic review == Aiheesta muualla == * Solid Silver discogs.com -sivustolla == Lähteet == Luokka:Vuoden 1975 albumit Luokka:Quicksilver Messenger Servicen albumit
HMS Jarramas (1821)

HMS Jarramas oli Ruotsin laivaston vuonna 1871 vesillelaskettu korvetti. == Valmistus == Fredrik Henrik af Chapmanin oppilaan Johan Aron af Bornemanin suunnittelema alus laskettiin vesille vuonna 1821. == Palvelus == Alus oli palveluksessa vuoteen 1879. == Lähteet == * === Viitteet === Luokka:Ruotsin merivoimien korvetit
The Incredible String Band (albumi)

The Incredible String Band on The Incredible String Bandin esikoisalbumi, joka julkaistiin vuonna 1966 levymerkillä Elektra Records. == Kappaleet == === A-puoli === # # # # # # # # === B-puoli === # * # # # # # # # == Kokoonpano == * Clive Palmer – banjo, laulu, kazoo, kitara * Robin Williamson – viulu, kitara, laulu, mandoliini, vihellys * Mike Heron – kitara, laulu == Arviot == * Allmusic: Allmusic review == Lähteet == == Aiheesta muualla == * The Incredible String Band discogs.com -sivustolla Luokka:Vuoden 1966 esikoisalbumit Luokka:The Incredible String Bandin albumit
Viggo

Viggo on pohjoismainen miehen etunimi. Se on syntynyt lyhentymänä nimistä (esimerkiksi Ludvig), joihin sisältyy sotaa tarkoittava sana vig. Suomessa nimi Viggo on Digi- ja väestötietoviraston tietojen mukaan annettu vuoden 2019 loppuun mennessä noin 270 henkilölle, joista yli puolet on 2010-luvulla syntyneitä. Viggon nimipäivä on suomenruotsalaisen kalenterin mukaan 2. huhtikuuta. Nimi lisättiin kalenteriin vuoden 2015 alusta. == Tunnettuja Viggoja == * Viggo Dibbern (1900–1982), tanskalainen voimistelija * Viggo Jensen (1874–1930), tanskalainen painonnostaja, ampuja, voimistelija, yleisurheilija ja olympiavoittaja * Viggo Jensen (s. 1947), tanskalainen jalkapalloilija ja valmentaja * Viggo Kampmann (1910–1976), Tanskan pääministeri 1960–1962 * Viggo Larsen (1880–1957), tanskalainen elokuvanäyttelijä ja -ohjaaja * Viggo Mortensen (s. 1958), amerikantanskalainen näyttelijä, taidemaalari, runoilija ja valokuvaaja * Viggo Starcke (1895–1974), tanskalainen lääkäri, poliitikko ja ministeri * Viggo Stuckenberg (1863–1905), tanskalainen kirjailija * Viggo Wallensköld (s. 1969), suomalainen taidemaalari == Lähteet == Luokka:Etunimet
Anthracosauria

Anthracosauria on esihistoriallinen lahko, joka kuului matelijamaisiin sammakkoeläimiin ja ryhmään Reptiliomorpha. Sitä esiintyi kivihiilikaudelta varhaiselle triaskaudelle noin 345–245 miljoonaa vuotta sitten. Lahko saattoi olla osa matelijoihin ja sitä kautta muihin vesikalvollisiin eläimiin johtanutta kehityslinjaa. Lahko oli geneettisesti monimuotoinen. Yleisiä piirteitä oli anatominen rakenne, joka sopi liikkumiseen sekä vedessä että maalla. Lahkoon kuului suku Eoherpeton Michael Bentonin mukaan Anthracosauria on parafyleettinen lahko ylälahkossa Reptiliomorpha, lahkojen Seymouriamorpha ja Diadectomorpha kanssa, tehden Anthracosauriasta ”alkeellisemmat” matelijamaiset sammakkoeläimet sisältävän ryhmän. Hänen luokittelussaan ryhmä sisältää ryhmät Embolomeri ja Chroniosuchia sekä mahdollisesti heimon Gephyrostegidae. == Lähteet == Luokka:Esihistorialliset sammakkoeläimet
Tito (nimi)

Tito on miehen etunimi, pääasiassa italian-, espanjan- ja portugalinkielinen muoto latinalaisperäisestä nimestä Titus. Tito esiintyy myös sukunimenä. Suomessa nimi Tito on Digi- ja väestötietoviraston tietojen mukaan annettu vuoden 2019 loppuun mennessä noin 130 henkilölle. == Tunnettuja Titoja == === Tito sukunimenä === * Dennis Tito (s. 1940), yhdysvaltalainen miljonääri, maailman ensimmäinen avaruusturisti * Josip Broz ”Tito” (oikea nimi Josip Broz, 1892–1980), jugoslavialainen partisaanijohtaja, kommunistipoliitikko ja marsalkka, Jugoslavian presidentti 1953–1980 * Michele Tito (1920–1968), italialainen pikajuoksija ja olympiamitalisti * Teburoro Tito (s. 1953), Kiribatin presidentti 1994–2003) === Tito etunimenä === * Tito Buss (1925–2013), brasilialainen katolinen piispa * Tito Colliander (1904–1989), suomenruotsalainen kirjailija * Tito Faraci (s. 1965), italialainen sarjakuvapiirtäjä * Tito Gobbi (1913–1984), italialainen oopperalaulaja * Tito Huovila (s. 2005), suomalainen tubettaja * Tito Jackson (1953–2024), yhdysvaltalainen laulaja ja kitaristi * Tito Okello (1914–1996), Ugandan presidentti 1985–1986 * Tito Ortiz (s. 1975), yhdysvaltalainen vapaaottelija * Tito Paris (s. 1963), kapverdeläinen muusikko * Tito Puente (1923–2000), yhdysvaltalainen muusikko * Tito Schipa (1888–1965), italialainen oopperalaulaja * Tito Solari Capellari (s. 1939), bolivialainen katolinen arkkipiispa * Tito Vilanova (1968–2014), espanjalainen jalkapalloilija * Tito Warnholtz (1906–1993), saksalainen maahockeypelaaja === Tito taiteilijanimenä === * Tito, oik. Roberto Román Triguero (s. 1985), espanjalainen jalkapalloilija == Lähteet == Luokka:Etunimet Luokka:Sukunimet
Sandön

Sandön on usean saaren nimi: *Sandön, Föglö *Sandön, Luulaja *Sandön, Kemiönsaari *Sandön, Kirkkonummi *Sandön, Porvoo *Gotska Sandön, Gotlanti ==Katso myös== *Sandö
Eoherpeton

Eoherpeton oli esihistoriallinen ryhmään Reptiliomorpha kuulunut suku, ja heimon Eoherpertontidae ainoa suku. Siihen kuului yksi laji E. watsoni joka eli kivihiilikaudella. Eoherpeton muistutti sukua Proterogyrinus, mutta sen sieraimet olivat suuremmat. Se oli noin metrin pituinen petoeläin. Sitä esiintyi Skotlannissa. == Lähteet == == Aiheesta muualla == * http://www.paleocritti.com/by-group/emblomeri/herpeton * http://palaeos.com/vertebrates/reptiliomorpha/reptiliomorpha.html Luokka:Esihistorialliset sammakkoeläimet
Sandön (Dragsfjärd)

Sandön on hiekkasaari Kemiön länsipuolella Kemiönsaaren kunnassa. Se kuuluu Saaristomeren kansallispuistoon. Saari on Salpausselän jatke ja sen tunnusomainen piirre on itäpäässä oleva pitkä hiekkaniemi, joka jatkuu matalana särkkänä pitkälle. Saari on noin 1,6 kilometriä pitkä, 500 metriä leveä ja sen pinta-ala on noin 41 hehtaaria. Saaren koilliskulmassa on pieni retkisatama, johon voi rantautua pienellä veneellä. Rantautumispaikan yhteydessä on nuotiopaikka, telttailualue ja käymälä. == Lähteet == Luokka:Kemiönsaaren saaret
Cristallo

Cristallo on Italian Dolomiiteilla sijaitseva vuoristoalue. Ryhmän korkein huippu on Monte Cristallo (3 221 m). ==Huiput== Vuoriryhmän huippuja. * Monte Cristallo (3 221 m) * Cima di Mezzo (3 154 m) * Piz Popena (3 153 m) * Cristallino d'Ampezzo (3 008 m) == Aiheesta muualla == * SummitPost.org Luokka:Alppien vuoret Luokka:Italian vuoret Luokka:Dolomiitit Luokka:Bellunon maakunta Luokka:Cortina d’Ampezzo
Pomagagnon

Pomagagnon on Italian Dolomiiteilla sijaitseva 2 450 metriä korkea vuori. Se on läntinen jatke Cristallon vuoriryhmälle lähellä Cortina d'Ampezzoa. == Aiheesta muualla == * SummitPost.org Luokka:Alppien vuoret Luokka:Italian vuoret Luokka:Dolomiitit Luokka:Cortina d’Ampezzo
Victorian asema

Victorian asema on keskeinen rautatieasema ja Lontoon metron District Linen, Circle Linen ja Victoria Linen asema Westminsterin alueella Lontoossa Yhdistyneessä kuningaskunnassa. Se kuuluu Oyster-kortin vyöhykkeeseen 1. Vuonna 2013 metroasemaa käytti 84,58 miljoonaa matkustajaa. Rautatieasemaa käytti 81,4 miljoonaa matkustajaa (2013), joten se on Britannian toiseksi vilkkain rautatieasema Waterloon rautatieaseman jälkeen. Gatwick Express Gatwickin lentoasemalta saapuu Victorian asemalle. == Historia == Asema rakennettiin 1800-luvun puolivälissä, jolloin eri rautatieyhtiöt kilpailivat kiivaasti pääkaupunginliikenteestä. Lontoo West Endin markkinaosuutta hamunneet the London Brighton & South Coast Railway (LBSCR) ja London Chatham & Dover Railway (LCDR) päättivät yhdistää voimansa ja tukea Victoria Station & Pimlico Railway -nimistä hanketta, joka sai luvan rakentaa uuden aseman lähelle Buckinghamin palatsia. Asemaa varten rakennettiin Grosvenorin silta, joka oli ensimmäinen Thamesin ylittävä rautatiesilta. LBSCR:n osuus asemasta avattiin 1. lokakuuta 1860, ja LCDR:n osuus 25. elokuuta 1862. == Lähteet == * === Viitteet === == Aiheesta muualla == Luokka:City of Westminsterin metroasemat Luokka:Grade II -luokan rakennukset City of Westminsterissä Luokka:Lontoon rautatieliikennepaikat Luokka:1860-luvulla rakennetut rautatieliikennepaikat
Sorapiss

Sorapiss on Italian Dolomiiteilla sijaitseva vuoristoalue. Ryhmän korkein huippu on Punta di Sorapiss (3 205 m). Paikallisesti vuoristo jaetaan kolmeen osaan, joita ovat Contrafforte del Banco, itse pääharjanne sekä Contrafforte Ampezzano. ==Huiput== Contrafforte del Banco: * Croda del Banco (2 150 m) * Croda del Fogo (2 567 m) * Corno Sorelle (2 660 m) * Torri di Busa (2 638-2 627 m) * Cime di Valbona (2 899, 2 912 m) * Torrione Sortsch (2 982 m) * Le Tre Sorelle (3 005, 2 999 m) Pääharjanne: * Monti della Caccia Grande (3 023, 3 002, 2 997, 3 004 m) * Punta di Sorapiss (3 205 m) * Cima di Falkner (3 053 m) * Cima Emmy (2 860 m) * Gusela del Rifugio (2 547 m) * Zurlon (2 720 m) * Dito di Dio (2 603 m) * Fopa di Mattia (3 155 m) * Croda Marcora (3 154 m) * Punta dei Ross (2 460 m) * Punta Taiola (2 485m) Contrafforte Ampezzano: * Punta Nera (2 847 m) * Croda Rota (2 670 m) * La Cesta (2 768 m) * Cime Ciadin del Laudo (2 670, 2 640, 2 608 m) * Cime di Marcuoira (2 428, 2 422, 2 288 m) * Monte Ciasa Dio (2 362 m) * Monte Faloria (2 034m) == Aiheesta muualla == * SummitPost.org Luokka:Alppien vuoret Luokka:Italian vuoret Luokka:Dolomiitit Luokka:Cortina d’Ampezzo
Jääkiekon II-divisioona 2015–2016

Jääkiekon II-divisioona 2015–2016 on Suomen jääkiekon II-divisioonan 17. kausi. ==Joukkueet ja lohkojaot== ===Lohko 1 - Etelä=== Nimi Paikkakunta GrIFK Kauniainen Haukat Järvenpää HC Giants Hollola HCK Salamat Kirkkonummi HC Vantaa Vantaa KJT Miehet Kerava NasKi Nastola PEPO Lappeenranta Titaanit Kotka Viikingit Helsinki ===Lohko 2 - Häme=== Nimi Paikkakunta H.K.H. Hyvinkää Hokkarit Hämeenkyrö K-Ahma Valkeakoski Kisa-Eagles Kangasala KPK Mänttä- Vilppula Nikkarit Riihimäki RuoSkA Ruovesi Uplakers Ylöjärvi ===Lohko 3 - Keskimaa=== Nimi Paikkakunta APV Alavus He-Ki Kauhava IKK Kruunupyy Jeppis Pietarsaari KoMu HT Mustasaari KuRy Kurikka MuIK Hockey Uusikaarlepyy Virkiä Lapua ===Lohko 4 - Savo-Karjala=== Nimi Paikkakunta Hurtat Lieksa KAJA Kontiolahti KaPa-51 Kangasniemi LL-89 Lapinlahti Riemu Jyväskylä SuKiKa Suonenjoki Traitors Savonlinna Warkis Varkaus ===Lohko 5 - Pohjoinen=== Nimi Paikkakunta Et-Po 72 Ylitornio KeKi Kemijärvi Kiekko Haukat Oulainen K-Laser Oulu Lämärit Kemi PaKa Kuusamo Raahe-Kiekko Raahe RoKi Rebels Rovaniemi TIHC Tornio YJK Ylivieska ===Lohko 6 - Länsirannikko=== Nimi Paikkakunta Chiefs Turku EjL Eurajoki Haka Hockey Paimio Kiekkohait Salo KK-V Kokemäki KuKi Harjavalta LLuja Huittinen RNK Hoci Raisio Rockets Loimaa TarU Lieto ==Lohko 1 (Etelä)== ===Runkosarja=== ===Pudotuspelit=== ===Karsinta=== ==Lohko 2 (Häme)== ===Runkosarja=== ===Pudotuspelit=== ===Karsinta=== ==Lohko 3 (Keskimaa)== ===Runkosarja=== ===Pudotuspelit=== ===Karsinta=== *KuRy - Kraft 2-0 (6-0, 7-2) *He-Ki - IFK Lepplax 2-0 (5-3, 7-3) ==Lohko 4 (Savo- Karjala)== ===Runkosarja=== ===Pudotuspelit=== ===Karsinta=== ==Lohko 5 (Pohjoinen)== ===Runkosarja=== ===Pudotuspelit=== ===Karsinta=== *PaKa - Cowboys 2-0 (13-4, 7-3) ==Lohko 6 (Länsirannikko)== ===Runkosarja=== ===Pudotuspelit=== ===Karsinta=== ==Lähteet== 2015–2016 Luokka:Jääkiekkosarjojen kausi 2015–2016
Haalin hyppyrimäet

Haalin hyppyrimäet on kahden hyppyrimäen muodostama mäkihypyn suorituspaikka Seinäjoen Nurmossa. ==Haalin hyppyrimäki== Haalin hyppyrimäki avattiin vuonna 2003. Mäen K-piste sijaitsee 8 metrissä. Mäessä ei ole muovitusta. ==K4== Hyppyrimäki avattiin vuonna 2003. Mäen K-piste sijaitsee 4 metrissä. Mäessä ei ole muovitusta. ==Lähteet== *http://www.skisprungschanzen.com/EN/Ski+Jumps/FIN-Finland/LS- Western+Finland/Nurmo/0263/ *https://sites.google.com/site/liitooravacup/maekipaikkakunnat/nurmo *https://sites.google.com/site/liitooravacup/tulokset Luokka:Suomen hyppyrimäet Luokka:Seinäjoen urheilupaikat Luokka:Nurmo
Nopeusvakio

Kemiallisen reaktion nopeusvakio k on kemiallisessa kinetiikassa reaktionopeuteen vaikuttava reagenssien konsentraatioista riippumaton tekijä. Nopeusvakio on kullekin reaktiolle ominainen suure, joka riippuu reaktion liuottimesta, lämpötilasta ja paineesta. Nopeusvakion yksikkö riippuu reaktion kertaluvusta. Reaktion nopeusvakiolle saadaan arvo tyypillisesti kokeellisesti.Doug Magde: Kinetic Measurements, Kirk-Othmer Encyclopedia of Chemical Technology, John Wiley & Sons, New York, 2003. Viitattu 2.4.2015 ==Nopeusvakion yksikkö== Vakiintuneesti reaktion nopeusvakio on liitetty reaktioihin, joiden kertaluku on tunnettu. Tämänlaisia reaktioita ovat alkeisreaktiot. Tarkastellaan reaktiota (suljettu systeemi, vakiotilavuus, homogeeninen reaktio), jonka kertaluku on 1 (so. 1. kertaluvun reaktio):Keith J. Laidler, Chemical Kinetics, 3. painos, (1987), HarperCollinsPublisher, ISBN 0-06-043862-2 :::R= k[A] Tässä R on reaktionopeus, jonka yksikkö on mol dm-3s-1 ja reaktion reagenssi (tässä lähtöaine) \text{A}:n konsentraation, [A], yksikkö on mol dm-3. Yhtälössä k on reaktion nopeusvakio ja sen yksikkö on: :::\frac{mol \, dm^{-3} \, s^{-1}}{mol \, dm^{-3}} = \, s^{-1} :Yleisesti alkeisreaktiolle voidaan kirjoittaa yhtälö: ::::aA \+ bB \+ cC ->pP \+ qQ \+ rR Tästä stoikiometrisesta yhtälöstä on suoraan pääteltävissä reaktion nopeuslaki ja molekulaarisuus: m = a+b+c. Alkeisreaktioille molekulaarisuus on sama kuin reaktion kokonaiskertaluku. Alkeisreaktion, jonka molekulaarisuus on m, nopeusvakion yksiköksi saadaan (konsentraatio)1-_m_(aika)-1 *0. kertaluvun reaktiolle se on \frac{mol}{dm^3 \cdot s} *1. kertaluvun reaktiolle nopeusvakion yksikkö on s^{-1} *2. kertaluvun reaktiolle yksikkönä käytetään \frac{dm^3}{mol \cdot s} *3. kertaluvun reaktiolle nopeusvakion yksikkö on \frac{dm^6}{mol^2 \cdot s} ==Nopeusvakion lämpötilariippuvuus== Nopeusvakio riippuu voimakkaasti reaktion lämpötilasta ja ruotsalainen kemisti Svante Arrhenius havaitsi riippuvuuden olevan useille reaktioille lähes eksponentiaalinen. Arrhenius kehitti nopeusvakion lämpötilariippuvuutta kuvaavan yhtälön, joka tunnetaan Arrheniuksen yhtälönä. Se on muotoa :k = Ae^\frac{-E_a}{RT} Tässä A on reaktion pre-eksponentiaalinen tekijä eli taajuustekijä, Ea on reaktion aktivointienergia ja T on reaktiolämpötila. Arrheniuksen laissa oletetaan pre-eksponentiaalijen tekijän ja reaktion aktivointienergian olevan lämpötilasta riippumattomia. Tämä ei kuitenkaan päde kaikille reaktioille ja uudemmat teoriat esittävät nopeusvakion lämpötilariippuvuuden seuraavasti :k = aT^m e^\frac{-E'}{RT} missä a on lämpötilasta riippumaton tekijä, E' on lämpötilasta riippumaton reaktion aktivointienergia ja m on tekijä, joka saa teoriasta riippuen joko arvon 1, ½ tai -½. ==Lähteet== Luokka:Kemiallinen kinetiikka